Ású dzé wāmēn ai ayɔŋ dóe myǎdzə́ŋ áwū ókəŋ bítá, zie ai mbada mənye, anə́ ḿból Ǹtondôbə a ngákag dɔ́ áyɔŋ láyi tə̌b syé ńkūkúmá yǎ Babilón ? 14Tə myǎvógolo bíbúg bəprofɛ́d bákad mínā nâ: "myǎyǐ kig bɔ álɔ̌ ńkúkúmá yǎ Babilón". Miǹnǎl mīlí bákad mína. 15Amú ma ndzí kig bɔ́ lōm, Ǹtondôbə énye a kɔ́bɔ nálā, miǹnǎl mīlí bákad mínā á dzwé dáma. Á məmaná, mayi mína tsídān, mǐ man wú, mínā bə́bēn ai ébá bákɔ́bɔ ai mínā anə́ bəprofɛ́d." 16Ńdɔ mə ngákad bəfada ai ǹgúmā áyɔŋ ásə nâ: "Éyə Ǹtondôbə a kɔ́bɔ̄ ná: Tə myǎvógolo bibúg bəprofɛ́d báán yā bákad mína nâ: "Yénán ! Bilábǎn yā Tə́mpɛl Ǹtondôbə bí ńkun sɔ́ á Babilón". Miǹnǎl mīlí bákad mína. 17Tə myǎvógolo bɔ́. Syéán ǹkúkúmá yǎ Babilón, eyɔ̌ŋ tē myǎyi nyiŋ, ású dzé é tísɔn nyí é nə̄ dzǎm vəŋǎŋ bīlíg ? 18Ngə́ bə́ nə bəprofɛ́d, ngə́ bə́ bə̄lə́ ébūg Ńtondôbə, bə́ kōgólán ai Ǹtondôbə Sabaod, nə́ tə bilábǎn yā bí lígi yǎ á Tə́mpɛl ai á ndá ǹkúkúmá yǎ Yúda ai á Yērúzalɛm byábad kə á Babilón ! 19Amú éyə Ǹtondôbə a kɔ́bɔ ná ású mə́ndíé, máŋ ai mətín, ai bílában bivɔ́g yā bí ngálígī á tísɔn, 20ébí Nabukodonosor, ǹkúkúmá yǎ Babilón, á ndzí kig vaa, éyɔŋ a ngábi Yekonya, mɔ́n Yoákim, ǹkúkúmá yǎ Yúda ai bətí bə́sə̄ yā Yúda ai á Yērúzalɛm, a kódó ai nyé á Yērúzalɛm a kə́lə́ ai nyé á mīńkóm á Babilón. 21Owé, éyə Ǹtondôbə Sabaod, Zambá Ísraɛ̂l, a kɔ́bɔ̄ ná ású bílábǎn yā bí lígi yǎ á Tə́mpɛl Ǹtondôbə, á ndá ǹkúkúmá yǎ Yúda ai á Yērúzalɛm: 22bâyi kə ai byá á Babilón, byâyi laŋǎn wē a kələ kwí ámōs māyī bɔ́ kə́ yēn, Ǹtondôbə énye a kɔ́bɔ, abǒg tē hḿ māyi dúgán bɛ́d ai byá, mə sɔ́ɔ́ ai byá é vóm ví!